**Sporočilo za javnost**

Ljubljana, 17. maj 2021

# Trenutki v času, skupna panojska razstava državnih muzejev Slovenije 2021

V letu, ko obeležujemo 30 let samostojnosti Slovenije, so se slovenski državni muzeji ponovno povezali na panojski razstavi, letos pod naslovom **Trenutki v času**. Razstava bo na ogled na muzejski ploščadi Metelkova **od 20. maja pa vse do septembra 2021**.

Na razstavi se predstavlja 13 državnih muzejev, vsak s svojim posebnim dogodkom, prelomnico ali vrhuncem v zadnjih 30-ih letih, ki je posamezen muzej posebej zaznamoval ali na katerega je muzej še posebej ponosen.

Direktorij sodelujočih muzejev se bodo neformalno srečali v četrtek, 20. maja ob 12.00 na ploščadi pred Slovenskim etnografski muzejem na Metelkovi 2 v Ljubljani, in bodo na voljo za novinarska vprašanja v zvezi z razstavo *Trenutki v času*.

Kot je v uvodni besedi razstave zapisala *mag. Mojca Jan Zoran*, direktorica SLOGI, je »30 let doba, ko sodobnost postane tradicija, sedanjost dediščina, jutri včeraj. Pred 30 leti se je rodila samostojna Slovenija in danes je bil za mnoge odmaknjen v mikavno prihodnost, muzeji smo bili 30 let mlajši … 30 let – celotno življenje, obdobje rasti in razvoja, trenutek zrelosti, lahko zgolj utrinek v trajanju … Občutje časa je relativno, saj državni muzeji v letu, ko praznujemo 30. rojstni dan države, praznujemo 200-letnico rojstva prvega muzeja na Slovenskem. Zato je za nas teh 30 let obdobje zorenja ter trenutek, ko se zazremo nazaj in pogledamo naprej. Na razstavi, ki smo jo pripravili slovenski državni muzeji, izpostavljamo trenutke, ki so bistveno zaznamovali naših zadnjih 30 let. Zaradi njih smo rasli, se razvijali, postajali samozavestnejši in dostopnejši. Z njimi smo širili in ohranjali spomin preteklosti za nas, za naše starše in zanamce. V muzejih domuje dediščina. In ta dediščina je porok za samozavestno prihodnost posameznika in skupnosti.«

**Pri razstavi sodelujejo:**

Moderna galerija in Muzej sodobne umetnosti Metelkova

Muzej krščanstva na Slovenskem

Muzej novejše zgodovine Slovenije

Muzej za arhitekturo in oblikovanje

Narodna galerija

Narodni muzej Slovenije

Prirodoslovni muzej Slovenije

Slovenska kinoteka

Slovenski etnografski muzej

Vojaški muzej Slovenske vojske

Slovenski gledališki inštitut – Gledališki muzej

Slovenski šolski muzej

Tehniški muzej Slovenije

**Kontakt:**

*Maja Kostric Grubišić*, koordinatorka razstave, SEM, E: maja.kostric@etno-muzej.si, T: 01 / 3008 700